text: Mapa de les Passions a Catalunya | Catalunya Religió
  Per Catalunya Religió. Dv, 25/02/2022
  - Passionàrium
  La Passió és la representació teatral de la vida, mort i resurrecció de Jesucrist, basada en els evangelis. Als Països Catalans, i sobretot al Principat de Catalunya, les primeres representacions es remunten al segle XV. Però hi ha una evolució cap un llenguatge actual i modern, i d'aquesta manera en les diferents representacions s'hi barreja avantguarda i tradició, aspecte que fa de les passions un muntatge teatral original, impactant i sorprenent.
  Les representacions de la Passió tendeixen a un format espectacular per arribar a tot tipus de públic: religiós, turístic i teatral. Els textos –molt acurats– s'han vestit i decorat per atraure cada vegada més adeptes. Els actes sacramentals de Setmana Santa es van convertir en peces teatrals, i de les esglésies van passar a les places públiques, per acabar en espais teatrals. Avui, quan s'assisteix a una representació de La Passió no només s'hi va a veure un espectacle sumptuós, generós i d'impacte visual, sinó que es crea un emotiu ambient pel sentit dramàtic de l'acció.
  (font: Wikipèdia)
  Accedeix al mapa de les representacions de la Passió de NS Jesucrist a Catalunya clicant el mapa. Per complementar la informació, o esmenar-la si és errònia, adreceu-vos a redaccio@catalunyareligio.cat.
  Vegeu Passions a Catalunya en un mapa més gran. Des d'aquí també les podeu veure en un mapa Google Earth.